**ELŐTERJESZTÉS**

**Körmend Város Önkormányzata Képviselő-testülete 2018. május 30-i ülésére**

**Tárgy:** Vasivíz Zrt. mérlegjelentése

Tisztelt Képviselő-testület!

A Vasivíz Zrt. mérlegbeszámolóját tárgyalja a Testület.

A cég 2017. évi mérlegfőösszege 6.135.111 e Ft, az adózás előtti eredmény a tervezett 0 Ft-hoz képest 41 503 e Ft, az adózás utáni eredménye 33.959 e Ft, mely eredménynek az eredménytartalékba helyezést javasolja a részvényeseknek az Igazgatóság.

A cég összes bevétele 7,826 mrd Ft, az összes költség és ráfordítás pedig 7,830 mrd Ft.

2017-ben a cég által beruházásra, fejlesztésre kifizetett összeg 546,6 m Ft.

A cég 207 településen biztosít ívóvízellátást, 112 településen működteti a szennyvízelvezetést, és 40 tisztító telepet tart fenn.

A cég működésére a jogszabályi változások az elmúlt években jelentősen kihatottak (pl. hatósági ár bevezetése, víziközmű vagyon önkormányzati tulajdonba adása), ez a folyamat most is tart, így pl. új jogszabályi kötelezettség az ívóvíz és szennyvízbekötések díjmentessége.

A cég többségi tulajdonosa Szombathely, Körmend a részvények 4,3%-ával rendelkezik. A cég alkalmazotti létszáma 610 fő volt év végén.

Kérem a Testületet, hogy tárgyalja meg a beszámolót.

**HATÁROZATI JAVASLAT**

Körmend Város Önkormányzata Képviselő-testülete megismerte és jóváhagyja a Vasivíz Zrt. 2017. évi mérlegbeszámolóját.

Körmend, 2018. 05. 23.

**Bebes István**

**polgármester**